MediaWiki:Boardvote intro/pms

!!FUZZY!!!!FUZZY!!!!FUZZY!!!!FUZZY!! Bin ëvnù a la quarta elession dël Consej ëd Gestion dla Wikimedia, visadì dl'aotorità ch'a la goèrna la Fondassion Wikimedia. I soma antramentr ch'i votoma për sërne tre person-e ch'a rapresento la comun-a dj'utent dij vàire proget dla Wikimedia. Ste tre person-e ch'a saran elegiùe a travajeran për doj agn ant ël Consej ëd Gestion. A giutëran a determiné le diression che ij proget dla Wikimedia a l'avran ant lë vnì, tant pijait un për un che tuti ansema, e a rapresenteran j'anteressi e ij but dj'eletor. A l'avran da decide coma fé dl'incass për andé anans e coma spend-lo, antra vàire àotre ròbe.

Anans dë voté, për piasì ch'as lesa bin ij programa dij candidà e lòn ch'a l'han arspondù a vàire question. Minca candidà a l'é n'utent ch'a l'é vagnasse sò rispet ant sël camp, ën dand-se da fé con sò temp e sò sfòrs a fé an manera che sti proget a fusso un pòst ch'a fa piasì ess-ie, e ch'a fusso motobin dedicà a arsërchè e a spantié a gràtis la conossensa dl'òmo.

A peul voté për vàire candidà ch'a veul. Ij tre candidà che a la fin dle fin a l'avran pì 'd vot a saran elegiù. S'a-i dovèissa mai riveie na parità as ciamërìa n'elession supletiva antra coj ch'a son a pari mèrit.

Për piasì, ch'as visa ch'a peul mach voté da 'nt un proget sol. Bele che se a l'avèissa fait pì che 400 modìfiche an pì che un proget, lòn a vorerìa nen dì ch'a peul voté doe vire. Se pì anans a vorèissa cambié sò vot a podrìa felo, ma sempe da 'nt ël proget d'andova ch'a l'ha votà la prima vira.

Për savejne dë pì, ch'a varda: Soèns an ciamo - Elession Candidà